Document ID: /roh_data/filtered/fineweb-2-filterrobots_roh.jsonl.gz/1428

Las autoritads svizras online
Sche Vus avais in problem cun l'administraziun u cun ina interpresa privata, pudais Vus contactar in uschenumnà post da mediaziun. Quel emprova da chattar gratuitamain ed en moda neutrala ed independenta ina cunvegna tranter las duas partidas.
Sche Vus As sentis tractads en moda incorrecta da l'administraziun chantunala u d'in manaschi municipal? Il mediatur public As cusseglia ed intermediescha en situaziuns da conflict.
Er per dispitas cun interpresas da l'economia privata datti numerus posts da mediaziun.
Tgi che ha in conflict cun la cassa da malsauns po contactar il post da mediaziun da l'assicuranza da malsauns. Dentant mo, sch'el na vegn betg represchentà tras in advocat u tras ils servetschs socials e sch'el n'ha betg in'assicuranza da protecziun giuridica.
Il mediatur public svizzer da las bancas tracta recurs da clients cunter las bancas che han lur sedia en Svizra.
Tgi che ha problems cun ina societad d'assicuranza po contactar la fundaziun Mediatur public da l'assicuranza privata e da la SUVA.
En cas da conflicts cun interpresas da transport dal traffic public porscha il post da mediaziun dal traffic public ses sustegn.
Il post da mediaziun da la communicaziun intermediescha en cas da dispitas cun firmas da telecommunicaziun.
Sch'insatge va mal sin in viadi, gida il mediatur public da la branscha svizra da viadi.
La cumissiun svizra da sinceradad cumbatta cunter la reclama illoiala e prenda encunter recurs dals consuments.
Tgi che vul reclamar pervia d'ina contribuziun da radio u da televisiun po sa drizzar a l'instanza da recurs per radio e televisiun.
En cas da dispitas davart nums da domenas po vegnir contactà l'uschenumnà servetsch per reglar dispitas da Switch.
N'essas Vus betg d'accord cun in quint da Voss dentist? Alura laschai controllar, sch'il rom da tariffas è vegnì observà.
Il mediatur public da l'hotellaria svizra è autonom.